#### JUDEŢUL SATU MARE

#### CONSILIUL JUDEŢEAN Compartiment Autoritate tutelară

# Nr. \_\_\_\_\_\_\_\_\_/\_\_\_\_\_\_\_\_\_ 2021

# 

## **RAPORT DE SPECIALITATE**

**privind** **încetarea activități****i** **Centrului social cu destinație multifuncțională pentru tinerii care părăsesc sistemul de protecția copilului din Județul Satu Mare, aflat în administrarea Direcției Generale de Asistență Socială și Protecția Copilului a Județului Satu Mare**

Referitor la Proiectul de hotărâreprivind încetarea activității Centrului social cu destinație multifuncțională pentru tinerii care părăsesc sistemul de protecția copilului din Județul Satu Mare, aflat în administrarea Direcției Generale de Asistență Socială și Protecția Copilului a Județului Satu Mare, inițiat de președintele Consiliului Județean Satu Mare,

luând în considerare Nota de fundamentare a Direcției Generale de Asistență Socială și Protecția Copilului a Județului Satu Mare nr. 7588/19.03.2021 privind încetarea activității Centrului Social cu destinație multifuncțională pentru tinerii care părăsesc sistemul de protecția copilului din Județul Satu Mare, aflat în administrarea Direcției Generale de Asistență Socială și Protecția Copilului a Județului Satu Mare, înaintată prin adresa nr.7932/24.03.2021, înregistrată la Consiliul Județean Satu Mare sub nr.6073/24.03.2021,

având în vedere Hotărârea Consiliului Județean Satu Mare nr 70/2020 pentru aprobarea Planului de restructurare a CIAS ,,Șansa Satu Mare în cuprinsul căreia , raportat la obiectivul general al procesului de restructurare, acela de a asigura persoanelor adulte cu dizabilități servicii specifice de care au nevoie, în alternative de tip familial sau rezidențial cu capacitatea maximă de 50 de locuri, adaptate nevoilor lor, sigure din punct de vedere al securității personale, în vederea integrării în comunitate și participării la viata acesteia, s-a avut în vedere înființarea unui centru de abilitare și reabilitare în localitatea Noroieni, Județul Satu Mare, pe infrastructura si baza materială existentă la centrul în cauză,

în conformitate cu prevederile art.51 alin. (1), (3) și (4) din Legea nr. 448/2006, republicată, cu modificările și completările ulterioare, potrivit cărora: *“ (1)Persoana cu handicap poate beneficia de servicii sociale acordate în centre de zi și centre rezidențiale de diferite tipuri, publice, public-private sau private;”*

*(3) În sensul prezentei legi, tipurile de centre rezidențiale pentru persoanele adulte cu handicap sunt:*

*a) locuinţe protejate;*

*b) centre pentru viaţă independentă;*

*c) centre de abilitare şi reabilitare;*

*d) centre de îngrijire şi asistenţă;*

*e) centre respiro/centre de criză.*

*(4),, Capacitatea centrelor rezidențiale pentru persoanele adulte cu handicap nu poate fi mai mare de 50 de locuri.”,*

raportat la prevederile art.III din Ordonanța de Urgență a Guvernului nr.69/2018 pentru modificarea și completarea Legii nr.448/2006 privind protecția și promovarea drepturilor persoanelor cu handicap,în conformitate cu care : *“ART. III Începând cu data de 1 ianuarie 2019, finanţarea de la bugetul de stat a centrelor rezidenţiale a căror capacitate este mai mare de 50 de locuri se diminuează anual cu 25%, urmând ca, începând cu 1 ianuarie 2022, finanţarea lor să se asigure exclusiv din bugetul judeţului, respectiv al sectorului municipiului Bucureşti.”,*

ținând cont de faptul că obligațiile ce reveneau Direcției Generale de Asistență Socială și Protecția Copilului a Județului Satui Mare, în speță de a păstra pentru o perioadă de 6 ani destinația terenului și a noii clădiri au fost respectate ( obligatii prevăzute la art 4 din Hotărârea Consiliului Județean Satu Mare nr. 42/2014 privind aprobarea promovării unui proiect de către Direcția Generală de Asistență Socială și Protecția Copilului a Județului Satu Mare pentru accesarea unor fonduri nerambursabile din cadrul Programului de Incluziune Socială finanțat de Guvernul României prin împrumut acordat de către Banca Internaționașă pentru Reconstrucție și Dezvoltare),

în temeiul prevederilor art.173 alin.(5) lit. b) precum și cele ale art. 182 alin. (4) cu trimitere la art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare**,**

**PROPUNEM:**

**adoptarea Proiectului de hotărâre privind încetarea activității Centrului social cu destinație multifuncțională pentru tinerii care părăsesc sistemul de protecția copilului din Județul Satu Mare, aflat în administrarea Direcției Generale de Asistență Socială și Protecția Copilului**

**a Județului Satu Mare**

**Coordonator Compartiment, Vizat juridic,**

Morar Bianca Larisa Giurma Loredana Anamaria

red./tehnored M.B.L./ex.5